**מועדון הכדורגל פרסטון נורת' אנד** (באנגלית: **Preston North End Football Club**) היא קבוצת הכדורגל הבכירה של העיר פרסטון שבמחוז לנקשייר, אנגליה. הקבוצה, הידועה בכינויה "הצחורים" (The Lilywhites), משחקת בליגת פוטבול ליג צ'מפיונשיפ. אצטדיונה של פרסטון, דיפדייל (21,412 מקומות), הוא אחד הוותיקים באנגליה, ומשמש את הקבוצה מאז היווסדה.

היסטוריה
--------

פרסטון נוסדה בשנת 1881 והייתה לקבוצה מקצוענית בשנת 1885. שלוש שנים לאחר מכן נמנתה על תריסר המועדונים שכוננו את הפוטבול ליג. פרסטון זכתה באליפות הראשונה בתולדות הכדורגל האנגלי בשנת 1889. באותה שנה זכתה פרסטון גם בגביע ה-FA, וכך הייתה לקבוצה הראשונה שמשלימה "דאבל" - אליפות וגביע באותה עונה. ההישג היה מרשים במיוחד בהתחשב בעובדה שפרסטון לא הפסידה במשחק אחד משך כל עונת 1888/89, הישג ששוחזר רק בעונת 2003/04 על ידי ארסנל. הקבוצה אף לא ספגה שער חובה במשחקי הגביע שלה. כינויה של פרסטון באותה תקופה היה "הבלתי מנוצחים". הקבוצה השלימה אליפות שנייה ברציפות בשנת 1890. ארתור וורטון, שוערה של נורת' אנד באותה תקופה, היה הכדורגלן השחור הראשון בתולדות הכדורגל המקצועני באנגליה. שנה לאחר מכן סיימה במקום השני, מתחת לאברטון שהוכתרה כאלופה.

מאז הקבוצה לא זכתה באליפות, אף על פי שהייתה קרובה אליה מספר פעמים.

ראשית המאה ה-20 עמדה בסימן ירידה בכושרה של הקבוצה, אף שעד 1970 פרסטון מעולם לא שיחקה מחוץ לשתי הליגות הבכירות באנגליה. הקבוצה ירדה פעמיים לליגת המשנה ופעמיים עלתה חזרה לליגה הבכירה בעשור הראשון של המאה. בשנת 1922 הגיעו הצחורים שוב למשחק הגמר של גביע ה-FA אך נוצחו 0–1 על ידי האדרספילד טאון. ג'ו מקול, אחד מגדולי השחקנים של הקבוצה, פרש כעבור שנתיים לאחר ששיחק בדיפדייל במשך עשרים שנה.

בשנת 1929 מכרה פרסטון את חלוצה הבכיר אלכס ג'יימס לארסנל בסכום שיא של 9,000 ליש"ט. לאחר מכירתו של ג'יימס הקבוצה התקשתה והידרדרה פעם נוספת לליגת המשנה, אולם לאחר שביצעה כמה החתמות משמעותיות הצליחה לחזור לליגה הבכירה בשנת 1934. כעבור ארבע שנים זכתה בפעם השנייה בתולדותיה בגביע ה-FA לאחר ש"נקמה" בהאדרספילד וניצחה אותה בפנדל 0–1 במשחק שנערך באצטדיון ומבלי.

בשנים שלאחר מלחמת העולם השנייה כיכב בקבוצה החלוץ טום פיני, אשר נחשב עד היום בעיני רבים לגדול שחקני הקבוצה מאז ומעולם וליקיר העיר פרסטון. אחד מיציעיו המרכזיים של הדיפדייל קרוי על שמו. פיני פרש בשנת 1960, לא לפני שכמעט וזכה עם פרסטון באליפות בעונות 1952/53 ו-1957/58, בהן סיימה הקבוצה במקום השני בטבלה. עם זאת, הקבוצה ירדה לליגת המשנה בעונת 1960/61, במקביל לפרישתו של פיני.

בשנת 1964 התמודדה פרסטון שוב בגמר גביע ה-FA אולם הפסידה לוסטהאם יונייטד 3-2 מול 100,000 צופים בוומבלי. בשורותיה של נורת' אנד שיחקו הווארד קנדל הצעיר והשוער אלן קלי, שיאן ההופעות (447 במספר) של הקבוצה בין השנים 1958–1973.

בשנות השישים שיחקה הקבוצה בליגת המשנה, אולם בשנת 1970 הידרדרה לראשונה בתולדותיה לליגה השלישית. הקבוצה חזרה לליגת המשנה כבר בעונה הבאה, אולם הדעיכה נמשכה בעשור הבא, ובסוף עונת 1984/85 הקבוצה מצאה עצמה בליגה הרביעית. את העונה הבאה סיימה במקום השלישי מהסוף בליגה הרביעית, וניצלה מירידה לליגת החובבים רק בזכות מספר רב יותר של הצבעות למענה ולא לאלופת ליגת החובבים, אנפילד.

פרסטון שבה לליגה השלישית בשנת 1988 אך ירדה ממנה כעבור חמש שנים. עם זאת, ב-1996, תחת אימונו של גארי פיטרס הקבוצה זכתה באליפות הליגה הרביעית. דייוויד מויס, שמונה למאמן בפברואר 1998, הצעיד את הקבוצה לעלייה לליגת המשנה בשנת 2000. לראשונה מזה שלושים שנה שבה קבוצת הפאר לשעבר מפרסטון לאחת משתי הליגות הבכירות. עונת 2000/01 הסתיימה בהצלחה יחסית לאחר שסיימה רביעית והעפילה לגמר הפלייאוף, בו הפסידה 0–3 לבולטון וונדררס. מויס עזב את המועדון במרץ 2002 לטובת אברטון, ויורשו בתפקיד היה מאמן נבחרת סקוטלנד לשעבר, קרייג בראון. פרסטון כשלה תחת ניהולו של בראון והוא פוטר ב-2004. מאמנה של מאת'רוול הסקוטית, בילי דייוויס, הוחתם במקומו, ועל אף חוסר ניסיונו היחסי הצעיד את פרסטון למקום הרביעי בליגת המשנה. פרסטון ניצחה את דרבי קאונטי בשלב חצי גמר הפלייאוף אולם נוצחה על ידי וסטהאם יונייטד בגמר. בשנה לאחר מכן, דייוויס עזב לדרבי קאונטי והוחלף על ידי מאמן קרליסל יונייטד- פול סימפסון. לאחר פתיחה גרועה של עונת 2007–2008, פוטר סימפסון והוחלף על ידי עוזר מאמן אברטון, אלן אירווין. לאחר תוצאות גרועות, הוחלף אירווין בדארן פרגוסון, בנו של המנג'ר המצליח של קבוצת הפאר מנצ'סטר יונייטד, סר אלכס פרגוסון.

בסיום עונת 11–2010 אחרי עשר שנים רצופות בצ'אמפניושיפ נשרה פרסון לליגת הפוטבול ליג הראשונה שהיא הליגה השלישית באנגליה. היא חזרה לליגת המשנה כעבור 4 שנים.

סגל שחקנים
----------

נכון ל-13 בספטמבר 2022

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | אנגליהאנגליה | שוער | פרדי וודמן  |
| 2 | ספרדספרד | מגן | אלבארו פרננדס  (בהשאלה ממנצ'סטר יונייטד) |
| 3 | אירלנדאירלנד | בלם | גרג קנינגהם  |
| 4 | אנגליהאנגליה | קשר | בן וויטמן  |
| 5 | גרמניהגרמניה | מגן | פטריק באואר  |
| 6 | סקוטלנדסקוטלנד | בלם | ליאם לינדזי  |
| 8 | אירלנדאירלנד | קשר | אלן בראון  (קפטן) |
| 9 | ויילסויילס | חלוץ | צ'ד אוונס  |
| 10 | ג'מייקהג'מייקה | קשר | דניאל ג'ונסון  (קפטן שני) |
| 11 | אירלנדאירלנד | קשר | רובי בריידי  |
| 13 | צפון אירלנדצפון אירלנד | קשר | עלי מק'קאן  |
| 14 | אנגליהאנגליה | מגן | ג'ורדן סטורי  |
| 15 | אירלנדאירלנד | חלוץ | טרוי פארוט  (בהשאלה מטוטנהאם הוטספר) |
| 16 | ויילסויילס | מגן | אנדרו יוז  |
| 18 | אנגליהאנגליה | קשר | ריאן לדסון  |

 |  | 

| מס' |  | עמדה | שם |
| --- | --- | --- | --- |
| 19 | דנמרקדנמרק | חלוץ | אמיל יעקובסן  |
| 20 | ויילסויילס | קשר | בן וודברן  |
| 22 | ארצות הבריתארצות הברית | בלם | מתיו אולוסונדה  |
| 23 | סנגלסנגל | מגן | במבו דיאבי  |
| 24 | אירלנדאירלנד | חלוץ | שון מגווייר  |
| 25 | ויילסויילס | שוער | דייוויד קורנל  |
| 30 | פורטוגלפורטוגל | קשר | דנה אמארל  |
| 31 | אנגליהאנגליה | קשר | ג'ייקוב סלאטר  |
| 32 | אנגליהאנגליה | קשר | לואיס לייגי  |
| 36 | צרפתצרפת | חלוץ | נואה מוויין  |
| 38 | ויילסויילס | שוער | ג'יימס פרדיץ'  |
| 39 | אנגליהאנגליה | שוער | מיקי אוניל  |
| 44 | אנגליהאנגליה | קשר | בראד פוטס  |
|  | אירלנדאירלנד | בלם | הארי נווין  |

 |

תארים
-----

* **אליפות אנגליה**: 1889, 1890
	+ **סגנית האלופה**: 1891, 1892, 1893, 1906, 1953, 1958
* **גביע ה-FA‏**: 1889, 1938
* **גביע המלחמה**: 1941
* **גביע מחוז לנקשייר**: 1887, 1893, 1895, 1900, 1996
* **מקום ראשון בליגת המשנה:** 1904, 1913, 1951
* **מקום ראשון בליגה השלישית:** 2000
* **מקום ראשון בליגה הרביעית:** 1971, 1996

שחקנים מפורסמים
---------------

* טום פיני
* ביל שאנקלי
* הווארד קנדול
* בובי צ'רלטון

קישורים חיצוניים
----------------

ויקישיתוף מדיה וקבצים בנושא **פרסטון נורת' אנד** בוויקישיתוף
* אתר האינטרנט הרשמי של פרסטון נורת' אנד
* פרסטון נורת' אנד, ברשת החברתית פייסבוק

* פרסטון נורת' אנד, ברשת החברתית טוויטר

* פרסטון נורת' אנד, ברשת החברתית אינסטגרם

* פרופיל, באתר Transfermarkt

* פרופיל, באתר Soccerway
* גלריית תמונות

| פוטבול ליג צ'מפיונשיפ, עונת 2023/2024 |
| --- |
| 

|  |
| --- |
| בלקברן רוברס • לידס יונייטד • בריסטול סיטי • ברמינגהאם סיטי • לסטר • האדרספילד טאון • האל סיטי • ווטפורד • איפסוויץ' טאון • שפילד ונסדיי • מידלסברו • מילוול • נוריץ' סיטי • סוונסי סיטי • סטוק סיטי • סנדרלנד • פרסטון נורת' אנד • קארדיף סיטי • קובנטרי סיטי • קווינס פארק ריינג'רס • פלימות' ארגייל • רות'רהאם יונייטד • שפילד יונייטד • סאות'המפטון |

 |

|  |  |
| --- | --- |
| בקרת זהויות עריכת הנתון בוויקינתונים | 
* LCCN: nb2005009422
* NKC: ko2016917351
* VIAF: 156189731
* WorldCat: lccn-nb2005009422

 |